cyanic-selkie/wikianc huggingface dataset:
Ανδρόνικος Γ΄ Παλαιολόγος
Διαδοχή
Βασικό στοιχείο ισχύος της διακυβέρνησής του, ήταν η παρουσία στο πλευρό του στενού φίλου του, ικανότατου στρατηγού και Μεγάλου Δομέστικου Ιωάννη Καντακουζηνού, που συνέβαλλε δραστικά στις επιτυχίες του Ανδρόνικου. Παρά τις κοινές τους προσπάθειες όμως, η κατάσταση σταθερής παρακμής και αποδυνάμωσης συνεχίζονταν σταθερά. Ο Ανδρόνικος Γ' αρρώστησε και πέθανε ξαφνικά τον Ιούνιο του 1341, χωρίς να έχει ορίσει διάδοχο.
right|thumb|250px|Ασημένιο νόμισμα 3/5 βασιλικού. Στη μία όψη ο άγ.Δημήτριος και ο Ανδρόνικος Γ' ενώ στην άλλη όψη ο Χριστός επάνω από τον Ανδρόνικο Γ'. Επιγρ.: ΑΓ. ΔΗΜΗΤΡΙΟC - ANΔΡΟΝΙΚΟC / AVΤΟΚΡΑΤΩΡ ΡΩΜΑΙΩΝ.
Νομίσματα
Ο Ανδρόνικος Γ’ εισήγαγε τα αργυρά ημίσεα βασιλικών και τα χάλκινα ιστάμενα. Εκτός από αυτά έκοψε χρυσά υπέρπυρα, αργυρά βασιλικά, τραχέα χαλκά και χάλκινα ασσάρια.
Στο υπέρπυρον εικονίζεται γονατιστός στα δεξιά του Χριστού. Στην πίσω όψη στέκονται η σύζυγός του Άννα Σαβοΐας στα δεξιά του γιου τους Ιωάννη Ε΄.
Τα νομισματοκοπεία ήταν στην Κωνσταντινούπολη και στη Θεσσαλονίκη.
Γενεαλογία
Γενεαλογία Ρωμαίων Αυτοκρατόρων
Βιβλιογραφία
Κατηγορία:Βυζαντινοί Αυτοκράτορες Κατηγορία:Δυναστεία των Παλαιολόγων Κατηγορία:Βυζαντινοί του 14ου αιώνα
Σαβούρα
Με τον όρο σαβούρα μπορεί να εννοείται κάποιο απο τα εξής λήμματα:
Κρις Μόνταγκιου Γουντχάους
Ο Κρίστοφερ Μόνταγκιου Γουντχάους, 5ος Βαρόνος του Τέρινγκτον, DSO, OBE (Christopher Montague Woodhouse, 11 Μαΐου 1917 – 13 Φεβρουαρίου 2001) ήταν συντηρητικός πολιτικός και μέλος του Βρετανικού Κοινοβουλίου για την Οξφόρδη 1959-1966 και ξανά από το 1970 έως το 1974. Κατείχε βαθιά γνώση για θέματα που αφορούσαν την Ελλάδα και μιλούσε ελληνικά. Συμμετείχε το 1942 στην επιχείρηση για την ανατίναξη της γέφυρας του Γοργοποτάμου κατά τη διάρκεια της κατοχής, ενώ μετά τη λήξη του πολέμου υπηρέτησε για λίγο στη βρετανική πρεσβεία της Αθήνας. Αργότερα συμμετείχε στο Πραξικόπημα του 1953 (Ιράν) εναντίον της νόμιμα εκλεγμένης κυβέρνησης.
Πρώτα χρόνια και στρατιωτική δράση στην Ελλάδα
Γεννήθηκε το 1917 στο Λονδίνο από αριστοκρατική οικογένεια λόρδων(Lord Terrington). Σπούδασε στο New College της Οξφόρδης κλασσικές σπουδές, που περιείχαν σε σημαντικό βαθμό και ελληνική γλώσσα και πολιτισμό, όπου σημείωσε αξιοπρόσεκτη πρόοδο. Το 1939 κατετάγη στον αγγλικό στρατό σε τμήμα πυροβολικού και από τον επόμενο χρόνο ενεπλάκη σε μάχες του Β' παγκοσμίου πολέμου, κατά τη μεγαλύτερη διάρκεια του οποίου υπηρέτησε στην Ελλάδα.
Το 1941 εστάλη μέσω Ιταλίας στην Κρήτη ως μέλος ειδικής επιχείρησης (Special Operation Executive) για να οργανώσει την αντίσταση των Κρητικών κατά των Γερμανών. Μετά τη μάχη της Κρήτης και την ατυχή έκβασή της κατέφυγε στη Μέση Ανατολή. Το Σεπτέμβριο του 1942 επέστρεψε κι έπεσε με αλεξίπτωτο στη Στερεά Ελλάδα. Ήρθε σε επαφή με αντάρτες του ΕΛΑΣ και του ΕΔΕΣ. Χάρη στα καλά του ελληνικά και την επιβλητική του παρουσία (ψηλός, ευθυτενής με κόκκινα γένια) κέρδισε εν μέρει την εμπιστοσύνη τους για μια προσωρινή συμμαχία. Σύντομα γνώρισε τον Ναπολέοντα Ζέρβα και τον Άρη Βελουχιώτη που τον φώναζαν "Κρις" ή "Μόντι". Διόρθωνε τα γράμματα των Ελλήνων ανταρτών πάνω στο βουνό κι όταν οι χωριανοί που έβλεπαν να μη μοιάζει Έλληνας τον ρωτούσαν «Από πού είσαι εσύ, παιδί μου;», εκείνος απαντούσε: «Από πολύ μακρινό χωριό».
Μαζί και υπό την καθοδήγηση του συνταγματάρχη Ε.Μάγιερς στις 25 Νοεμβρίου ανατίναξαν τη γέφυρα του Γοργοποτάμου, πράξη που δυσχέρανε πολύ τη μεταφορά πολεμικών υλικών των Ναζί και για την οποία προήχθη το 1943 στο βαθμό του ταγματάρχη. Οι Άγγλοι τον έστελναν συχνά στην Αθήνα ακόμα και μόνο του για διαπραγματεύσεις με τους αντιστασιακούς, όπου γνωρίστηκε και με τον Παναγιώτη Κανελλόπουλο. Από τον Ιούλιο του 1943 προήχθη σε επικεφαλής των Αγγλικών δυνάμεων στην Ελλάδα, θέση στην οποία έμεινε μέχρι το τέλος του πολέμου, ενημερώνοντας τακτικά τον Ουίνστον Τσώρτσιλ. Στις αρχές του 1945 επέστρεψε στην Αγγλία και ζήτησε από των Τσώρτσιλ να κρατήσει την Ελλάδα στο δυτικό μπλοκ και να μην τη χαρίσει στο ανατολικό σοβιετικό μπλοκ, όπως κι έγινε στη συνάντησή του με το Στάλιν στη Μόσχα μετά τη συμφωνία των ποσοστών. Το 1946 επέστρεψε στην Αθήνα ως γενικός γραμματέας της Συμμαχικής Αποστολής Παρατηρητών των εκλογών της 31ης Μαρτίου κι έπειτα υπηρέτησε σαν Δεύτερος Γραμματέας στη Βρετανική Πρεσβεία στην Αθήνα.
Στο Ιράν ως πράκτορας
Το 1951 εστάλη ως πράκτορας της βρετανικής υπηρεσίας πληροφοριών MI6 στην Τεχεράνη όπου συμμετείχε το 1952 στον εξοπλισμό ιρανών ανταρτών για ν' αποτρέψουν σοβιετική εισβολή στο βορρά και το 1953 σε συνεργασία με την αμερικανική CIA την οργάνωση επιτυχούς πραξικοπήματος για την ανατροπή της νόμιμα εκλεγμένης κυβέρνησης Μοχάμεντ Μοσαντέκ που επιχείρησε να εθνικοποιήσει το πετρέλαιο, αφαιρώντας τα κέρδη του από τους βρετανούς. Οι βρετανικές δραστηριότητες κωδικοποιήθηκαν με την ονομασία επιχείρηση "Μπότα". Ο Γουντχάους πρότεινε την επιχείρηση Μπότα στην κυβέρνηση των ΗΠΑ υπό τον Πρόεδρο Αϊζενχάουερ. Θα χρησιμοποιούσε «απογοητευμένα» Ιρανικά στοιχεία του στρατού, τον κλήρο και τα πολιτικά κόμματα για να εκδιώξουν τον Μοσαντέκ. Μαζί με τη CIA υποκίνησε και ενορχήστρωσε τις διαδηλώσεις των «παζαριών» της Τεχεράνης κατά του Μοσαντέκ. Διαδηλώσεις που οδήγησαν στο θάνατο εκατοντάδων ίσως και χιλιάδων Ιρανών. Ο Γουντχάους, μέσω της αδερφής του Σάχη, ενθάρρυνε τον τελευταίο να μην εγκαταλείψει το θρόνο, όπως κι έγινε.
Πολιτικός στην Αγγλία και τελευταία χρόνια
Το 1959 εξελέγη μέλος της Άνω Βουλής(House of Lords) του Βρετανικού Κοινοβουλίου με το συντηρητικό κόμμα(κυβέρνηση Χάρολντ Μακμίλαν) για την περιφέρεια της Οξφόρδης ως το 1966 και ξανά από το 1970 έως το 1974. Κατά τη διάρκεια της δικτατορίας των Συνταγματαρχών στην Ελλάδα, ήρθε σ' επαφή στο Λονδίνο με την εκδότρια Ελένη Βλάχου και συζήτησαν τρόπους ενίσχυσης του δημοκρατικού φρονήματος των ελλήνων πολιτών. Υποστήριζε τη μεταπολίτευση με αποδοχή ως πρωθυπουργού του Κωνσταντίνου Καραμανλή.
Μετά την απόσυρσή του από την πολιτική το 1974 ασχολήθηκε αποκλειστικά με τη συγγραφή έντεκα ιστορικών έργων, εκ των οποίων τα 10, δηλαδή το 91% αφορούσαν την Ελλάδα και προσωπικότητες όπως ο Ρήγας Βελεστινλής, ο Γεώργιος Γεμιστός Πλήθων, ο Ιωάννης Καποδίστριας κι ο Κωνσταντίνος Καραμανλής. Χρημάτισε πρόεδρος της Εταιρείας Κλασικών Σπουδών της Μεγάλης Βρετανίας. Βιβλία του προλόγισε ο ιστορικός κι ακαδημαϊκός Ρίτσαρντ Κλογκ.
Πέθανε το 2001 και προς τιμήν του οργανώθηκε εκδήλωση και στην Ελλάδα στην οποία προσκλήθηκε η οικογένειά του και παλιοί συμπολεμιστές του που ήταν εν ζωή ή συγγενείς τους, όπως η σύζυγος του Ναπολέοντος Ζέρβα.
Οικογένεια
Νυμφεύθηκε το 1945 την Lady Davidema Katharine Cynthia Mary Millicent Bulwer-Lytton, χήρα του John Crichton, 5th Earl Erne. Απέκτησαν τρία παιδιά
Συγγραφικό έργο
Ο Γουντχάους ήταν ο συγγραφέας πολλών βιβλίων, μεταξύ των οποίων:
Λίγο πριν από τον θάνατό του ολοκλήρωσε με πενταετή εργασία την αγγλική μετάφραση του δεκάτομου έργου «Ιστορία του Ευρωπαϊκού Πνεύματος» του φίλου του, και πρώην πρωθυπουργού της Ελλάδας, Παναγιώτη Κανελλόπουλου.
Παραπομπές
Κατηγορία:Αντικομμουνιστές Κατηγορία:Βρετανοί φιλέλληνες Κατηγορία:Βρετανοί στρατιωτικοί Κατηγορία:Πραξικοπηματίες
Δικαίωμα επίσκεψης
Δικαίωμα επίσκεψης χαρακτηρίζεται διεθνώς το δικαίωμα που παρέχεται στα πολεμικά πλοία εμπόλεμων Χωρών και που διενεργούν σε εμπορικά πλοία ουδέτερης σημαίας, πριν τη νηοψία.
Η επίσκεψη αυτή γίνεται από ομάδα Αξιωματικών και ναυτών του πολεμικού πλοίου η οποία και καλείται "ομάδα επίσκεψης". Αυτή αποτελείται από ένα ή δύο Αξιωματικούς, ένα ναύτη σηματωρό και από μικρό άγημα εξοπλισμένων ανδρών. Ο ένας εκ των αξιωματικών συνήθως επιλέγεται να είναι είτε οικονομικός ή επίκουρος σημαιοφόρος (εκ του εμπορικού ναυτικού προερχόμενος) ο οποίος λέγεται "Αξιωματικός επισκεπτόμενος" ο δε έτερος "Αξιωματικός μάρτυρας".
Αμέσως όταν το προς νηοψία εμπορικό πλοίο σταματήσει η ομάδα επίσκεψης επιβιβάζεται αυτού είτε εκ πλαγιοδέτησης είτε με βενζινάκατο του πολεμικού που μεταβαίνει σ΄ αυτό. Στο εμπορικό ανέρχονται οι 2 Αξιωματικοί, ο σηματωρός ναύτης και το άγημα αν τούτο κριθεί αναγκαίο από τους Αξιωματικούς, που ως επι το πλείστον ανέρχεται.
Οι επισκεπτόμενοι ερευνούν κατ΄ αρχή, μήπως το εμπορικό πλοίο είναι εξοπλισμένο και παραβιάζει ουδετερότητα της σημαίας του, στη συνέχεια αναζητούν αναγκαίες πληροφορίες και προβαίνουν στον έλεγχο των ναυτιλιακών εγγράφων του πλοίου προς συναγωγή των αναγκαίων πορισμάτων. Εάν παρά ταύτα από τις ενέργειες αυτές ο "επισκεπτόμενος αξιωματικός", δεν σχηματίσει σαφή αντίληψη για την εθνικότητα πλοίου, του υπ΄ αυτού μεταφερομένου φορτίου και της ορθότητας της ακολουθούμενης πορείας του πλοίου προβαίνει σε νηοψία, δηλαδή σε έρευνα του πλοίου, με την ελπίδα να προκύψουν στοιχεί ικανά να διαφωτίσουν πλήρως αυτόν.
Σε περίπτωση που βρεθεί οτιδήποτε μεμπτό αναφέρεται στον Κυβερνήτη του Πολεμικού Πλοίου ενώ ταυτόχρονα συντάσσεται έκθεση διαπιστώσεων και το εμπορικό οδηγείται όπου διαταχθεί είτε αυτοδύναμα είτε ρυμουλκούμενο. Διαφορετικά συντάσσεται (καθαρή) έκθεση και επιτρέπεται η συνέχιση του πλου του. Κατηγορία:Πολεμικό ναυτικό Κατηγορία:Διεθνές Δίκαιο Κατηγορία:Διεθνές Δίκαιο Θαλάσσης
Παρναΐμπα (πόλη)
Η Παρναΐμπα είναι πόλη της Βραζιλίας στην πολιτεία Πιαουί και βρίσκεται κοντά και νοτιοανατολικά των εκβολών του ομώνυμου ποταμού Παρναΐμπα (βόρειες ακτές της Βραζιλίας) και περίπου 80 χλμ. από την Περναμπούκο. Το 1950 αριθμούσε περίπου 24.000 κατοίκους. Το 2010 είχε περίπου 150.000 κατοίκους και ήταν η δεύτερη μεγαλύτερη στην πολιτεία μετά την πρωτεύουσα, την Τερεζίνα.
Παρναΐμπα ονομάζεται επίσης η βορειοδυτική περιφέρεια της Πολιτείας Πιαουί της Βραζιλίας.
Εξωτερικοί σύνδεσμοι
Κατηγορία:Πόλεις της Βραζιλίας
Κυβέρνηση της Ιταλίας
Η Κυβέρνηση της Ιταλίας αποτελείται από τον Πρωθυπουργό και τους Υπουργούς του Υπουργικού Συμβουλίου. Είναι ο φορέας της εκτελεστικής εξουσίας στο πολιτικό σύστημα της Ιταλίας, που είναι κοινοβουλευτική δημοκρατία ενιαίου κράτους από το 1946. Ο τρόπος οργάνωσης και η δομή της Κυβέρνησης ορίστηκαν στα άρθρα 92-100 του Ιταλικού Συντάγματος.
Η τρέχουσα είναι η 66η κυβέρνηση της Ιταλικής Δημοκρατίας. Ορκίστηκε την 5η Σεπτεμβρίου 2019, παρουσία του Προέδρου Σέρτζιο Ματαρέλα. Είναι η 2η κυβέρνηση του Πρωθυπουργού Τζουζέπε Κόντε. Είναι κυβέρνηση συνεργασίας των κομμάτων Κίνημα Πέντε Αστέρων, Δημοκρατικό Κόμμα, Ελεύθεροι και Ίσοι και Ιτάλια Βίβα, και περιλαμβάνει ανεξάρτητους πολιτικούς. Περιλαμβάνει 23 Υπουργούς.
Οργάνωση
Ο Πρωθυπουργός είναι υπεύθυνος για την πολιτική της Κυβέρνησης και την εφαρμογή της, προωθεί και συντονίζει τις δραστηριότητες των Υπουργών. Οι Υπουργοί έχουν συλλογική ευθύνη για τις ενέργειες του Υπουργικού Συμβουλίου, και ατομική ευθύνη έκαστος για το Υπουργείο του. Με νόμο ορίζεται ο αριθμός, οι αρμοδιότητες, οι εξουσίες και η οργάνωση των Υπουργείων και του Γραφείου του Πρωθυπουργού (άρθρο 95).
Τα μέλη της Κυβέρνησης, ακόμα και αν δεν είναι μέλη του Κοινοβουλίου, έχουν το δικαίωμα και, αν ζητηθεί, την υποχρέωση να παρευρίσκονται στις συνεδριάσεις (άρθρο 64). Έχουν, επίσης, δικαίωμα λόγου και θα ακουστούν εφόσον το ζητήσουν. Η Κυβέρνηση μπορεί να προτείνει νόμους (άρθρο 71). Η νομοθετική εξουσία δεν μπορεί να μεταφερθεί στην Κυβέρνηση, παρά μόνο σε ειδικές περιπτώσεις και για περιορισμένο χρονικό διάστημα (άρθρο 76). Η Κυβέρνηση δεν μπορεί να εκδώσει διάταγμα με ισχύ νόμου χωρίς πράξη εξουσιοδότησης από τα Κοινοβουλευτικά σώματα (άρθρο 77). Ετήσια, η Κυβέρνηση παρουσιάζει τον Προϋπολογισμό του κράτους για έγκριση από το Κοινοβούλιο (άρθρο 81). Η Κυβέρνηση μπορεί να αμφισβητήσει τη συνταγματική νομιμότητα ενός περιφερειακού νόμου, ενώπιον του Συνταγματικού Δικαστηρίου εντός διαστήματος 60 ημερών από την κυκλοφορία του (άρθρο 127).
Τρέχουσα κυβέρνηση
Η τρέχουσα κυβέρνηση ορκίστηκε την 5η Σεπτεμβρίου 2019. Είναι η 66η κυβέρνηση της Ιταλικής Δημοκρατίας και η 2η κυβέρνηση του Πρωθυπουργού Κόντε. Περιλαμβάνει 1 Πρωθυπουργό, 1 Γραμματέα του Υπουργικού Συμβουλίου και 22 Υπουργούς, από τους οποίους οι 8 είναι άνευ χαρτοφυλακίου.
Παραπομπές
Κατηγορία:Κυβέρνηση της Ιταλίας
Αίας Λαρεντζάκης
Ξεκίνησε την καριέρα του από τον Αετό Θεσσαλονίκης. Αποκτήθηκε από την ΑΕΚ και κατέκτησε 6 πρωταθλήματα (1961, 1964, 1965, 1966, 1968, 1970). Στις 4/4/1968 κατέκτησε το Κύπελλο Κυπελλούχων ενώ το 1966 αγωνίστηκε στο Φάιναλ Φορ του Κυπέλλου Πρωταθλητριών και το 1970 στον ημιτελικό του Κυπέλλου Κυπελλούχων.
Υπήρξε 52 φορές διεθνής με την Εθνική Ελλάδος και σημείωσε 117 πόντους. Συμμετείχε στο Ευρωμπάσκετ 1965, Ευρωμπάσκετ 1967, στους Μεσογειακούς Αγώνες του 1967 και στους Βαλκανικούς Αγώνες του 1967.
Έχει αναλάβει βοηθός προπονητή των Εθνικών ομάδων Νέων Ανδρών, Παίδων, Εφήβων και Β΄ Ανδρών.
Εξωτερικοί σύνδεσμοι
Κατηγορία:Έλληνες προπονητές καλαθοσφαίρισης Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές Αετού Θεσσαλονίκης Κατηγορία:Καλαθοσφαιριστές ΑΕΚ
Σπάρτακος Κιτίου
Ο Σπάρτακος Κιτίου είναι κυπριακή ποδοσφαιρική ομάδα με έδρα το Κίτι της επαρχίας Λάρνακας. Η ομάδα ιδρύθηκε το 1958. Χρώματα της ομάδας είναι το κόκκινο και το άσπρο. Έδρα της ομάδας είναι το Κοινοτικό Στάδιο Κιτίου.
Ιστορία
Ο Σπάρτακος ιδρύθηκε το 1958. Μέχρι το 1985 συμμετείχε στις διοργανώσεις της Επαρχιακής Ποδοσφαιρικής Ένωσης Λάρνακας (ΕΠΕΛ), της οποίας υπήρξε ιδρυτικό μέλος.
Περίοδος 1985-1989
Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Σπάρτακος ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Την εποχή εκείνη η Δ΄ κατηγορία ήταν χωρισμένη σε ομίλους. Ο Σπάρτακος συμμετείχε στον όμιλο Λάρνακας-Αμμοχώστου. Τις πρώτες τρεις περιόδους η ομάδα παρέμενε στην κατηγορία. Την περίοδο 1989-90 τερμάτισε στην τελευταία θέση του ομίλου και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΕΠΕΛ. 1Η Δ΄ κατηγορία ήταν χωρισμένη σε τρεις ομίλους. Ο Σπάρτακος συμμετείχε στον όμιλο Λεμεσού-Πάφου. 2Η Δ΄ κατηγορία ήταν χωρισμένη σε τέσσερις ομίλους. Ο Σπάρτακος συμμετείχε στο Β΄ όμιλο.
Attero Dominatus
Attero Dominatus είναι ο τίτλος του τρίτου στούντιο άλμπουμ του σουηδικού χέβι μέταλ συγκροτήματος Sabaton, το οποίο κυκλοφόρησε στις 28 Ιουλίου 2006 μέσω της δισκογραφικής εταιρείας "Black Lodge Records". Επανεκδόθηκε ως "Attero Dominatus: Re-Armed" στις 24 Σεπτεμβρίου 2010 με πέντε επιπλέον κομμάτια.
Σπάρτακος Κιτίου
Δεκαετία 2010-
Ο Σπάρτακος συμπλήρωσε εφτά συνεχόμενες περιόδους στη Γ΄ κατηγορία μέχρι που τη περίοδο 2013-14 τερμάτισε στη 12η θέση και υποβιβάστηκε στη Δ΄ κατηγορία. Ισοβαθμούσε με την ενδέκατη ομάδα, η οποία παρέμεινε στην κατηγορία, αλλά υστερούσε στην ισοβαθμία. Την περίοδο 2014-15 τερμάτισε στη δέκατη τρίτη. Όπως είχε προαποφασιστεί, η περίοδος αυτή ήταν η τελευταία για τη Δ΄ κατηγορία. Οι ομάδες που τερμάτισαν στις θέσεις 6 έως 14 εντάχθηκαν στη νεοϊδρυθείσα Επίλεκτη κατηγορία ΣΤΟΚ 2015-16.
Attero Dominatus
Αυτός ήταν ο πρώτος δίσκος του συγκροτήματος που σκαρφάλωσε στο Top-20 των τσαρτ της πατρίδας τους.
Σπάρτακος Κιτίου
Δεκαετία 2010-
Την περίοδο 2016-17 τερμάτισε στην τελευταία θέση και υποβιβάστηκε. Συνεχίζει στις διοργανώσεις της ΕΠΕΛ.
Attero Dominatus
Θέσεις τσαρτ
Attero Dominatus (άλμπουμ)
Σπάρτακος Κιτίου
Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου καθώς και στις διοργανώσεις κυπέλλου έως και την περίοδο 2016-17.
Attero Dominatus
Θέσεις τσαρτ
Επίσημη κυκλοφορία: 28 Ιουλίου 2006
Σπάρτακος Κιτίου
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Λάρνακας Κατηγορία:Ιδρύσεις ποδοσφαιρικών ομάδων το 1958 Κατηγορία:Ποδοσφαιρικές ομάδες Κύπρου (ανδρών) Κατηγορία:Κίτι
Attero Dominatus
Τα μέλη των Sabaton
Οι μουσικοί οι οποίοι ηχογράφησαν το "Attero Dominatus" είναι οι εξής:
Πηγές
Κατηγορία:Δισκογραφία των Sabaton Κατηγορία:Άλμπουμ του 2006
Αντώνης Μόλλας
Ο Αντώνης Παπούλιας ή Μόλλας (12 Ιουνίου 1871 - 29 Δεκεμβρίου 1948) ήταν Έλληνας καραγκιοζοπαίκτης. Θεωρείται ο θεμελιωτής της σύγχρονης τέχνης του ελληνικού θεάτρου σκιών.
Βιογραφικό σημείωμα
Γεννήθηκε στην Αθήνα, δίπλα στο Στάδιο. Στο Μετς είχε τον μπερντέ του ο Ρουμελιώτης καραγκιοζοπαίκτης Γιάννης Ρούλιας. Ο Μόλλας γνωρίστηκε μαζί του και μαθήτευσε κοντά του. Είχε ως βάση του το κέντρο κυρίως της Αθήνας, και συγκεκριμένα την περιοχή του Ζαππείου, την πλατεία της Δεξαμενής και την περιοχή της Λεωφ. Αλεξάνδρας. Δημιούργησε την πασίγνωστη φιγούρα του Ομορφονιού και τη λιγότερο αναγνωρίσιμη σήμερα του Πεπόνια (Χαλήλ Εφέντης).
Ο Μόλλας στις παραστάσεις του χρησιμοποιούσε επταμελές μουσικό σύνολο και συνεργάστηκε με σπουδαίους τραγουδιστές του Καραγκιόζη της εποχής του, όπως ο Μήτσος Κουτσούρης και ο Κώστας Καράμπαλης, ο οποίος ήταν και λαϊκός ζωγράφος και σκηνοθέτης του Καραγκιόζη. Εισήγαγε σημαντικές καινοτομίες στη σκηνική παρουσίαση των έργων του, εμφανίζοντας τεχνολογικά επιτεύγματα της εποχής του, όπως φιγούρες αεροπλάνων και υποβρυχίων. Ήταν, επίσης, ο πρώτος καραγκιοζοπαίκτης που χρησιμοποίησε ηλεκτρικό ρεύμα ως πηγή φωτισμού.
Στο θεματικό, υφολογικό επίπεδο, με τον Μόλλα ο ελληνικός Καραγκιόζης μετασχηματίστηκε από καθαρά παραδοσιακό, προφορικό πολιτισμικό προϊόν σε λαϊκό θέαμα που διείσδυσε στο χώρο των μικροαστών και της «μαζικής» κουλτούρας. Εκδίδοντας τις ιστορίες του Καραγκιόζη σε φυλλάδια, υποχρεώθηκε να εξευγενίσει τη γλώσσα, ενώ η αναγραφή πως απαγορευόταν «η δημοσίευσις και η παράστασις» χωρίς άδεια, που συνόδευε τα τυπωμένα κείμενα, επισφράγισε την οριστική υποχώρηση του κυρίαρχου έως τότε προφορικού στοιχείου στον Καραγκιόζη.
Ο Μόλλας υπήρξε από τους πρωτεργάτες, το 1924, της ίδρυσης του «Πανελλήνιου Σωματείου Καραγκιοζοπαιχτών», του οποίου διετέλεσε πρόεδρος για πολλά χρόνια. Το ρεπερτόριό του έφτασε να περιλαμβάνει πάνω από 100 έργα.
Πέθανε στις 29 Δεκεμβρίου 1948 και κηδεύτηκε την προπαραμονή της Πρωτοχρονιάς.
Εργογραφία
Τριάντα ιστορίες του Μόλλα κυκλοφόρησαν το 1925 σε αυτοτελή φυλλάδια, στη σειρά «Βιβλιοθήκη του Καραγκιόζη» του εκδότη Δ. Δελή. Ένα έργο δημοσιεύθηκε από τον Roussel (1921) και άλλο ένα, μεταθανάτια, από την κόρη του Μόλλα-Γιοβάνου (1981).
Λα Μπαστίντ (Ανατολικά Πυρηναία)
Το Λα Μπαστίντ (γαλλικά: La Bastide, καταλανικά: La Bastida) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Μπαστιντουά (γαλλικά: Bastidois).
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Κατάλογος νησιών της Ελλάδας ανά πληθυσμιακή πυκνότητα
Ακολουθεί κατάλογος των Ελληνικών νησιών ανά πυκνότητα πληθυσμού (Σύμφωνα με την απογραφή πληθυσμού 2001):
Εξωτερικοί σύνδεσμοι
ελληνικών νησιών ανά Πληθυσμιακή πυκνότητα
Εκλογές στη Μάλτα
Στη Μάλτα διεξάγονται εκλογές για πρόεδρο, βουλή, ευρωεκλογές και τοπικές εκλογές. Επίσης, έχουν διεξαχθεί κατά καιρούς διάφορα δημοψηφίσματα. Σε εθνικό επίπεδο εκλέγει επίσης 6 αντιπροσώπους στο Ευρωπαϊκό Κοινοβούλιο.
Προεδρικές εκλογές
Ο Πρόεδρος της Δημοκρατίας εκλέγεται έμμεσα από το Κοινοβούλιο.
2019
Στις πιο πρόσφατες εκλογές, πρόεδρος εξελέγη ο Τζορτζ Βέλλα.
2009
Οι έμμεσες προεδρικές εκλογές διεξήχθησαν στις 12 Ιανουαρίου του 2009. Ο πρώην αντιπρόεδρος του Εργατικού Κόμματος, Τζορτζ Αμπέλα εξελέγη πρόεδρος από το Κοινοβούλιο, με ημερομηνία ανάληψης των καθηκόντων του στις 4 Απριλίου του 2009. Είναι η πρώτη φορά που ένα μέλος της Αντιπολίτευσης εξελέγη στην προεδρία, καθώς το Εθνικιστικό Κόμμα ελέγχει το Κοινοβούλιο.
2014
Στις έμμεσες εκλογές για πρόεδρο που έγιναν την 1η Απριλίου 2014, εξελέγη στο αξίωμα η βουλευτής του Εργατικού Κόμματος και υπουργός Μαρία Λουίζα Κολέιρο Πρέκα. Η ορκωμοσία της έγινε στις 4 Απριλίου.
Βουλευτικές εκλογές
Η νομοθετική εξουσία ασκείται από το κοινοβούλιο, το οποίο καλείται Βουλή των Αντιπροσώπων (Kamra tad-Deputati) με 65 μέλη, τα οποία εκλέγονται για θητεία 5 ετών σε 13 πενταεδρικές εκλογικές περιφέρειες, που ονομάζονται distretti elettorali.
2008
Στις γενικές εκλογές που διεξήχθησαν στις 8 Μαρτίου 2008 κέρδισε οριακά το κυβερνών κόμμα. Το Εθνικιστικό Κόμμα του έλαβε ποσοστό 49,3%, έναντι 48,8% για το Εργατικό Κόμμα. Πρόκειται για τη μικρότερη διαφορά ψήφων που έχει καταγραφεί μετά την ανεξαρτησία του νησιού από τη Βρετανία, το 1964. Στις 17 Απριλίου του 2008 εξελέγησαν 12 ακόμα βουλευτές, εκ των οποίων οι 6 από το Εργατικό Κόμμα της Μάλτας (MLP) και 6 από το Εθνικιστικό Κόμμα (Partit Nazzjonalista ή PN), προτού συγκληθεί για πρώτη φορά το νέο Κοινοβούλιο στις 11 Μαΐου του 2008.
2013
Την προκήρυξη εκλογών στις 9 Μαρτίου ανακοίνωσε στις 11 Δεκεμβρίου του 2012 ο πρωθυπουργός της Μάλτας Λόρενς Γκόνζι, μία ημέρα μετά την πτώσης της κυβέρνησής του κατά τη διάρκεια κρίσιμης ψηφοφορίας στο κοινοβούλιο για τον προϋπολογισμό.
Στις 9 Μαρτίου διεξήχθησαν οι εκλογές, στις οποίες "σάρωσε" το Εργατικό κόμμα της Μάλτας με ποσοστό περίπου 55%(με 39 έδρες) και δεύτερο έρχεται το απερχόμενο κυβερνών Εθνικιστικό κόμμα με ποσοστό 43%(με 30 έδρες) ,ενώ αυτό των Πρασίνων πήρε μόλις 2% (έμεινε εκτός Βουλής). Βουλή των Αντιπροσώπων της Μάλτας, 9 Μαρτίου 2013 !style="background-color:#E9E9E9" align=left valign=top|Κόμματα !style="background-color:#E9E9E9" align=right|Ψήφοι !style="background-color:#E9E9E9" align=right|% !style="background-color:#E9E9E9" align=right|+/– !style="background-color:#E9E9E9" align=right|Έδρες !style="background-color:#E9E9E9" align=right|+/–
2015
Στις 11 Απριλίου 2015 διεξήχθη ένα δημοψήφισμα για το κυνήγι περιστεριών και ορτυκιών κατά την περίοδο της άνοιξης. Οι ψηφοφόροι με οριακή πλειοψηφία τάχθηκαν υπέρ της συνέχισης του κυνηγιού με ποσοστό 50,4% και με συμμετοχή 74,8%. Το δημοψήφισμα προκλήθηκε έπειτα από τη συλλογή 45.000 υπογραφών από πολλές οργανώσεις, συλλόγους και φορείς εναντίον του κυνηγιού. Η Μάλτα είναι η μοναδική χώρα στην ΕΕ όπου επιτρέπεται το κυνήγι την άνοιξη για διασκέδαση.
2011
Στις 28 Μαΐου 2011 οι πολίτες υπερψήφισαν την νομιμοποίηση του διαζύγιου, με ποσοστό 52,67% υπέρ έναντι 46,4% κατά παρά την αντίθετη γνώμη της Καθολικής Εκκλησίας και της κυβέρνησης. Η κυβέρνηση παραδέχτηκε την ήττα της στο δημοψήφισμα. Ειδικότερα, σε 10 από τις 13 εκλογικές περιφέρειες στο νησί οι ψηφοφόροι ψήφισαν θετικά για το διαζύγιο. Η συμμετοχή στο δημοψήφισμα διαμορφώθηκε στο 72%.
Παραπομπές
*
Σφαγεία (Πειραιάς)
Τα Σφαγεία ήταν δημοτική εγκατάσταση στην σημερινή πόλη της Δραπετσώνας μέχρι το 1950 μέρος του δήμου Πειραιά.
Ανέγερση
Το κτίριο των Δημοτικών Σφαγείων ανεγέρθηκε στην περιοχή της Δραπετσώνας σε οικόπεδο δέκα στρεμμάτων. Σχεδιάστηκε από τον Ιωάννη Λαζαρίμο το 1881 και ολοκληρώθηκε δέκα χρόνια μετά. ήταν απλή οικοδομή με ορθογωνική κάτοψη. Στο κέντρο της υπήρχε επιμήκης διάδρομος, πλάτους δώδεκα μέτρων, με οχετό στον άξονα. Τα εμφανή φέροντα στοιχεία της είναι από λαξευτή λιθοδομή, ενώ στεγάζεται με μεγάλη δίρριχτη στέγη που στηρίζεται σε κολόνες που απέχουν ίση απόσταση μεταξύ τους. Το 1892 επισκευάζεται και συζητέιται η παραχώρηση σε ιδιώτη. Στα 1900 με 1901 μετασκευάζεται και ανεγείρεται μία νέα πτέρυγα. Το 1933 γίνονται νέες προσθήκες.
Πηγές
Κατηγορία:Δήμος Κερατσινίου - Δραπετσώνας
Στέλιος Βασιλειάδης
Ο Στέλιος Βασιλειάδης είναι Έλληνας πρώην καλαθοσφαιριστής.
Ξεκίνησε την καριέρα του από τη Δάφνη Αθηνών. Αποκτήθηκε από την ΑΕΚ και κατέκτησε 6 πρωταθλήματα (1961, 1964, 1965, 1966, 1968, 1970). Στις 4/4/1968 κατέκτησε το Κύπελλο Κυπελλούχων (σημείωσε 11 πόντους στον τελικό) ενώ το 1966 αγωνίστηκε στο Φάιναλ Φορ του Κυπέλλου Πρωταθλητριών και το 1970 στον ημιτελικό του Κυπέλλου Κυπελλούχων.
Υπήρξε 17 φορές διεθνής με την Εθνική Ελλάδος και σημείωσε 65 πόντους. Συμμετείχε στους Βαλκανικούς Αγώνες το 1963, 1964, 1970 και στο προλυμπιακό τουρνουά το 1964.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές ΑΕΚ
Οικονομικός εθνικισμός
Ο  οικονομικός εθνικισμός είναι ένα σύνολο πολιτικών που δίνει έμφαση στον εγχώριο έλεγχο της οικονομίας, της εργασίας και του σχηματισμού κεφαλαίου, ακόμη και αν αυτό απαιτεί την επιβολή δασμών και άλλων περιορισμών στη διακίνηση της εργασίας, των αγαθών και κεφαλαίων. Σε πολλές περιπτώσεις, οι οικονομικοί εθνικιστές αντιτίθενται στην παγκοσμιοποίηση ή τουλάχιστον αμφισβητούν τα οφέλη του απρόσκοπτου ελεύθερου εμπορίου. Ο οικονομικός εθνικισμός μπορεί να περιλαμβάνει δόγματα όπως ο προστατευτισμός και η υποκατάσταση των εισαγωγών.
Παραδείγματα
Στα παραδείγματα περιλαμβάνονται το αμερικανικό σύστημα του Χένρι Κλέι, ο γαλλικός κρατισμός (γαλλικά: dirigisme), η χρήση του Υπουργείου Διεθνούς Εμπορίου και Βιομηχανίας (ΜΙΤΙ) στην Ιαπωνία για την «επιλογή νικητών και ηττημένων», την επιβολή ελέγχων συναλλάγματος στη Μαλαισία μετά νομισματική κρίση το 1997, η ελεγχόμενη ανταλλαγή του γουάν από την Κίνα, η πολιτική των δασμών και της υποτίμησης στην Αργεντινή μετά την οικονομική κρίση του 2001 και η χρήση δασμών από τις Ηνωμένες Πολιτείες για να προστατεύσει την εγχώρια παραγωγή χάλυβα.
Κάποιες περιπτώσεις έγιναν πιο ορατές από το 2005, αφού αρκετές κυβερνήσεις παρενέβησαν για να αποτρέψουν τις εξαγορές των εγχώριων επιχειρήσεων από ξένες εταιρείες. Ορισμένες περιπτώσεις περιλαμβάνουν: Ο λόγος για τον οικονομικό προστατευτισμό στις παραπάνω περιπτώσεις διέφερε από προσφορά σε προσφορά. Στην περίπτωση της προσφοράς της Mittal για την Arcelor, οι βασικές ανησυχίες ήταν η ασφάλεια των θέσεων εργασίας της Arcelor που εδρεύει στη Γαλλία και το Λουξεμβούργο. Οι περιπτώσεις της γαλλικής Suez και της ισπανικής Endesa περιλάμβαναν την επιθυμία των αντίστοιχων ευρωπαϊκών κρατών για τη δημιουργία ενός «εθνικού πρωταθλητή» ικανού να ανταγωνιστεί σε ευρωπαϊκό και παγκόσμιο επίπεδο. Τόσο η γαλλική και η κυβέρνηση των ΗΠΑ χρησιμοποίησαν την εθνική ασφάλεια ως λόγο για την αντίθεση της εξαγοράς της Danone, της Unocal, και της προσφοράς από την DP World για 6 λιμάνια των ΗΠΑ. Σε κανένα από τα ανωτέρω παραδείγματα δεν θεωρήθηκε ότι  η αρχική προσφορά ήταν ενάντια στα συμφέροντα του ανταγωνισμού. Σε πολλές περιπτώσεις, οι μέτοχοι στήριξαν την εξωτερική προσφορά. Για παράδειγμα στη Γαλλία αφού προσφορά για τη Suez από την Enel αντιμετωπίστηκε από τη γαλλική δημόσια επιχείρηση Gaz De France, οι μέτοχοι της Suez παραπονέθηκαν και τα συνδικάτα της Gaz De France βρέθηκαν σε αναταραχή εξαιτίας της ιδιωτικοποίησης της εργασίας τους.
Παραπομπές
Κατηγορία:Οικονομικές αντιλήψεις Κατηγορία:Διεθνές εμπόριο Κατηγορία:Εθνικισμός
Τα Μυστήρια των Παρισίων
Το έργο είχε άμεση επιτυχία και εγκαινίασε τη μαζική λογοτεχνία. Ίδρυσε το είδος «Μυστήρια της πόλης» και επηρέασε πολλούς συγχρόνους του μυθιστοριογράφους.
Θέμα
αριστερά|μικρογραφία|Ο ήρωας του μυθιστορήματος, Ροντόλφ Κεντρική ιδέα του συγγραφέα ήταν η καταγγελία της αθλιότητας της ζωής των λαϊκών τάξεων στο Παρίσι.
Ο ήρωας του μυθιστορήματος είναι ο μυστηριώδης και γοητευτικός Ροντόλφ, ο οποίος θα αποκαταστήσει μια μορφή κοινωνικής δικαιοσύνης στο Παρίσι του 19ου αιώνα. Στην πραγματικότητα είναι Γερμανός ευγενής, ο Μεγάλος Δούκας ενός φανταστικού μεγάλου δουκάτου της Γερμανίας αλλά παρουσιάζεται μεταμφιεσμένος ως Παρισινός εργάτης. Ο Ροντόλφ γνωρίζει τη λαϊκή αργκό, είναι εξαιρετικά δυνατός και καλός μαχητής. Δείχνει επίσης μεγάλη συμπόνια για τις κατώτερες τάξεις, έχει καλή κρίση και είναι πανέξυπνος. Κυκλοφορεί σε όλα τα στρώματα της κοινωνίας προκειμένου να κατανοήσει τα προβλήματά τους, να κατανοήσει πώς συνδέονται οι διάφορες κοινωνικές τάξεις και βοηθά όσους κατατρεγμένους συναντά στο δρόμο του. Ο ήρωας συνοδεύεται από τους φίλους του, τον Άγγλο σερ Ουότερ Μερφ και τον Νταβίντ, έναν ταλαντούχο μαύρο γιατρό, πρώην σκλάβο.
Αν και ο Ροντόλφ περιγράφεται ως άψογος χαρακτήρας, ο Συ απεικονίζει διαφορετικά την παριζιάνικη αριστοκρατία και μπουρζουαζία ως ασυγκίνητη μπροστά στις δυστυχίες των κοινών ανθρώπων και επικεντρωμένη σε άσκοπες ίντριγκες. Για αυτόν τον λόγο, ορισμένοι, όπως ο Αλέξανδρος Δουμάς, θεώρησαν ότι το μυθιστόρημα θα είχε αποτυχία.
Κριτική
αριστερά|μικρογραφία|356x356εσ|Αφίσα του Ζυλ Σερέ Πολλά έχουν γραφεί για την εμφάνιση του γαλλικού μυθιστορήματος τον 19ο αιώνα και τα έργα του Σταντάλ, του Μπαλζάκ, του Αλέξανδρου Δουμά, του Φλωμπέρ, του Τεοφίλ Γκωτιέ, της Γεωργίας Σάνδη ή του Βίκτορα Ουγκώ, συχνά ξεχνώντας τον Εζέν Συ. Κι όμως, ο Τεοφίλ Γκωτιέ έγραψε για το μυθιστόρημα του Συ: «Όλοι διάβασαν απνευστί τα Μυστήρια των Παρισίων, ακόμη και άνθρωποι που δεν ξέρουν να διαβάσουν: τους το διάβασε κάποιος που γνώριζε ανάγνωση». Το έργο έχει μια μοναδική θέση στη δημιουργία αυτού του είδους λογοτεχνίας: δεν είναι μόνο ένα μυθιστόρημα που κράτησε εκατοντάδες χιλιάδες αναγνώστες σε αγωνία για περισσότερο από ένα χρόνο (ακόμη και τους αναλφάβητους που τους διάβαζαν άλλοι τα επεισόδια ή τους αναγνώστες που περίμεναν στην ουρά μπροστά στα γραφεία της εφημερίδας για να μάθουν τη συνέχεια της περιπέτειας ), είναι επίσης ένα σημαντικό έργο στην εμφάνιση μιας συγκεκριμένης μορφής κοινωνικής συνείδησης που προώθησε την Επανάσταση του 1848.
Το μυθιστόρημα έγινε αντιληπτό στη Γαλλία και αλλού ως σοσιαλιστικό μυθιστόρημα και ο ίδιος ο Συ, γιατρός και μέλος της ανώτερης κοινωνίας, είχε ασπαστεί τις σοσιαλιστικές ιδέες της εποχής του, που απείχαν πολύ από τον κόσμο του. Ο συγγραφέας εξελέγη βουλευτής στην εκλογική περιφέρεια Παρίσι-Σηκουάνας το 1850, με 130.000 ψήφους εργατών, όμως οι απόψεις του τον οδήγησαν στην εξορία μετά το πραξικόπημα του Λουδοβίκου-Ναπολέοντα το 1851 που εγκαινίασε την περίοδο της Δεύτερης Γαλλικής Αυτοκρατορίας.
Οι Μαρξ και Ένγκελς στην Αγία Οικογένεια κατήγγειλαν τον συγγραφέα, όχι σαν «αφελή σοσιαλδημοκράτη αλλά σαν υποτελή αντιδραστικό, αφού διακηρύσσει την κοινωνική συμφιλίωση μέσω της φιλανθρωπίας».
Έμπνευση
μικρογραφία|Ροντόλφ και Ριγκολέτ Τα Μυστήρια των Παρισίων ενέπνευσαν δεκάδες μυθιστορήματα σε πολλές χώρες: τα Μυστήρια της Μασσαλίας του Εμίλ Ζολά, τα Μυστήρια της Προβηγκίας του Μπαλζάκ, τα Μυστήρια του Λονδίνου του Τζωρζ Ρέινολντς, τα Μυστήρια του Λονδίνου του Πωλ Φεβάλ, τα Μυστήρια της Λισαβόνας του Καμίλο Καστέλο Μπράνκο, επίσης τα Μυστήρια της Νάπολης του Φραντσέσκο Μαστριάνι, τα Μυστήρια της Φλωρεντίας του Κάρλο Κολόντι, τα Μυστήρια του Βερολίνου, τα Μυστήρια του Μονάχου, τα Μυστήρια των Βρυξελλών, τα Νέα μυστήρια του Παρισιού του Λεό Μαλέ, κ.λπ.
Ο Ουγκώ βασίστηκε στην τεχνική του Συ στο μυθιστόρημα οι Άθλιοι του και στην Ελλάδα εμφανίστηκαν οι Άθλιοι των Αθηνών του Ιωάννη Κονδυλάκη.
Τουλάχιστον δεκατέσσερις απομιμήσεις εμφανίστηκαν από το 1849 έως το 1870. Επιπλέον, το μυθιστόρημα μεταφράστηκε και αναδημοσιεύτηκε για αρκετές δεκαετίες σε πολλές χώρες, στα ελληνικά το 1846, και χρησίμευσε ως πρότυπο για έναν νέο τύπο λαϊκής λογοτεχνίας.
Το μυθιστόρημα μεταφέρθηκε στο θέατρο, δραματοποιήθηκε από τον ίδιο τον συγγραφέα, στον κινηματογράφο και στην τηλεόραση.
Ελληνικές μεταφράσεις
Το έργο μεταφράστηκε στα ελληνικά σε δύο τόμους ήδη από το 1846 στη Σμύρνη.
Παραπομπές
Κατηγορία:Γαλλικά μυθιστορήματα
Μπελεστά (Ανατολικά Πυρηναία)
Το Μπελεστά (γαλλικά: Bélesta, οξιτανικά: Belhestar) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Παραπομπές
Κατηγορία:Κοινότητες των Ανατολικών Πυρηναίων
Minecraft
Το Minecraft είναι βιντεοπαιχνίδι sandbox που αναπτύσσεται από την Mojang Studios. Δημιουργήθηκε αρχικά από τον Σουηδό προγραμματιστή Μάρκους Πέρσον με την γλώσσα προγραμματισμού Java. Μετά από αρκετά ιδιωτικά βίντεο δοκιμών, εκδόθηκε πρώτη φορά στο δημόσιο διαδίκτυο τον Μάιο του 2009 και τον Νοέμβριο του 2011 εκδόθηκε η πλήρης έκδοση με τον Νοτς να υποχωρεί και τον Γενς "Γεμπ" Μπέργκενστεν να αναλαμβάνει την ανάπτυξη του παιχνιδιού. Tο βιντεοπαιχνίδι, μαζί με την Mojang, αγοράστηκε από την Microsoft για 2,5 δισεκατομμύρια δολάρια το 2014.
Τρόπος παιχνιδιού
155x155px|μικρογραφία|αριστερά|Ένας κύβος γρασιδιού. Πολλοί κύβοι που μπαίνουν στη σειρά σχηματίζουν επιφάνειες.|εναλλ.= Το Minecraft εστιάζει στη δημιουργικότητα και την οικοδόμηση, επιτρέποντας στους παίκτες να χτίσουν κατασκευές από κύβους σε έναν τρισδιάστατο κόσμο. Το gameplay στην εμπορική κυκλοφορία του έχει δύο κύριες λειτουργίες: survival (επιβίωση), η οποία απαιτεί από τους παίκτες να αποκτήσουν πόρους και να διατηρήσουν την υγεία τους και creative (δημιουργική), όπου ο παίκτης έχει απεριόριστους πόρους, την ικανότητα να πετάει, και δεν χρειάζεται να ασχολείται με την ζωή ή το φαγητό. Ένας τρίτος τρόπος παιχνιδιού, που ονομάζεται hardcore (σκληροπυρηνικό), είναι ουσιαστικά ίδιος με την επιβίωση, αλλά η δυσκολία είναι στη σκληρότερη ρύθμιση και ο παίκτης δεν μπορεί να ξαναζωντανέψει σε κάποιο μέρος του χάρτη, αναγκάζοντας τον να διαγράψει τον κόσμο μετά τον θάνατο του. Αργότερα μπήκε η λειτουργία spectator (παρακολούθηση) όπου ο παίχτης είναι αόρατος, μπορεί να περνάει μέσα από τοίχους και να κοιτάει μέσα από άλλους παίκτες ή mobs. Δεν μπορεί να περπατήσει, παρά μόνο να πετάξει ή να βυθιστεί στο υπέδαφος και στους ωκεανούς. Τέλος υπάρχει ένας τελευταίος τρόπος παιχνιδιού που αποκαλείται adventure (περιπέτεια). Είναι ίδιο με την επιβίωση με την μόνη διαφορά πως ο παίχτης δεν μπορεί να σπάσει αντικείμενα, παρά μόνο να εξερευνήσει. Συνηθίζεται να το βλέπουμε σε συγκεκριμένους τροποποιημένους κόσμους από την κοινότητα του παιχνιδιού (π.χ. Toy Story Adventure Map).
Tο Minecraft είναι ένα sandbox παιχνίδι περιπέτειας χωρίς συγκεκριμένους στόχους που πρέπει να ολοκληρώσει ο παίχτης, δίνοντάς στους μια μεγάλη ελευθερία στο πως θα επιλέξουν να παίξουν το παιχνίδι. Ωστόσο, υπάρχει ένα προαιρετικό σύστημα επιτευγμάτων. Το παιχνίδι εξελίσσεται από προεπιλογή σε πρώτο πρόσωπο, αλλά οι παίκτες έχουν τη δυνατότητα να παίξουν και σε οπτική τρίτου προσώπου. Ο πυρήνας του gameplay περιστρέφεται γύρω από την οικοδόμηση και το σπάσιμο κύβων. Ο κόσμος του παιχνιδιού αποτελείται, ουσιαστικά, από 3D αντικείμενα (κυρίως κύβους αλλά και 2D sprites) που είναι διατεταγμένα σε ένα πλέγμα και αντιπροσωπεύουν διαφορετικά υλικά, όπως χώμα, πέτρα, διάφορα ορυκτά, νερό και δέντρα. Ενώ οι παίκτες μπορούν να κυκλοφορούν ελεύθερα σε όλο τον κόσμο, τα αντικείμενα μπορούν να τοποθετηθούν μόνο σε σταθερές θέσεις σε σχέση με το πλέγμα. Οι παίκτες μπορούν να συγκεντρώσουν αυτά τα τμήματα υλικού και να τα τοποθετούν κάπου αλλού, επιτρέποντας έτσι διάφορες κατασκευές.
Το παιχνίδι ξεκινά τοποθετώντας τους παίκτες στην επιφάνεια ενός φαινομενικά άπειρου κόσμου του παιχνιδιού. Οι παίκτες μπορούν να περπατήσουν κατά μήκος της περιοχής που αποτελείται από πεδιάδες, βουνά, δάση, σπήλαια και διάφορα υδάτινα μέρη. Ο κόσμος είναι επίσης χωρισμένος σε κλίματα που ποικίλουν από ερήμους, ζούγκλες και χιονισμένα τοπία. Το σύστημα χρόνου στο παιχνίδι ακολουθεί τον κύκλο ημέρας και νύχτας, με ένα πλήρη κύκλο διάρκειας 20 λεπτών πραγματικού χρόνου. Καθ' όλη τη διάρκεια του παιχνιδιού, οι παίκτες αντιμετωπίζουν διάφορα NPC (non playable characters) γνωστά ως mobs, συμπεριλαμβανομένων ζώων, χωρικών και εχθρικών πλασμάτων. Κατά τη διάρκεια της ημέρας εμφανίζονται μη-εχθρικά ζώα, όπως αγελάδες, γουρούνια, κοτόπουλα κτλ. τα οποία μπορούν να κυνηγηθούν από τους παίχτες για τροφή ή υλικά κατασκευής, ή ακόμη και να τραφούν και να αναπαραχθούν από τον παίχτη. Κατά τη διάρκεια της νύχτας και στις σκοτεινές περιοχές, εμφανίζονται εχθρικά mobs, όπως αράχνες, σκελετοί, ζόμπι, μάγισσες, Άνθρωποι του Τελειωτή (Αγγλικά: Endermen, πλάσματα που έχουν τη δυνατότητα να τηλεμεταφέρονται, εμπνευσμένα από το μυθικό πλάσμα Slenderman) και Creeper (πλάσματα που όταν οι παίχτες είναι στο survival πλησιάζουν τους παίχτες και εκρήγνυνται δίπλα τους) αλλά και πολλά ακόμη.
Ο κόσμος του παιχνιδιού δημιουργείται διαδικαστικά όσο οι παίκτες τον εξερευνούν, χρησιμοποιώντας ένα seed που λαμβάνεται από το ρολόι του συστήματος κατά τη στιγμή της δημιουργίας του κόσμου, εκτός εάν οριστεί από τον παίκτη. Παρά το γεγονός ότι υπάρχουν όρια στην κατακόρυφη κίνηση πάνω και κάτω, το Minecraft επιτρέπει για ένα άπειρο μεγάλο κόσμο παιχνιδιού που πρόκειται να παραχθεί σε οριζόντιο επίπεδο, εκτός και ένα βρεθεί σε τεχνικά προβλήματα σε εξαιρετικά απομακρυσμένες περιοχές. Το παιχνίδι επιτυγχάνει αυτό μέσω διάσπασης των δεδομένων του κόσμου του παιχνιδιού σε μικρότερα τμήματα που ονομάζονται "chunks", τα οποία δημιουργούνται ή φορτώνονται στη μνήμη μόνο όταν οι παίκτες βρίσκονται σε κοντινή απόσταση.
Κυκλοφορία και εκδόσεις
Γενικά, στην ανάπτυξη του βιντεοπαιχνιδιού συμμετείχε η 4J Studios, η Mojang και η Microsoft. Αρχικά δημιουργήθηκε από τον Σουηδό προγραμματιστή Markus Persson, γνωστός και σαν Notch, και έκανε το ντεμπούτο του στις 17 Μαΐου του 2009 ως μια «Classic» έκδοση με το όνομα Cave Game. Πολύ σύντομα το παιχνίδι ονομάστηκε Minecraft και βγήκε η έκδοση Survival Test όπου ήταν σαν το σημερινό Survival αλλά με αρκετές αλλαγές. Αργότερα βγήκαν οι εκδόσεις Indev, Infdev, Alpha και Beta και το 2011 το παιχνίδι κυκλοφόρησε επισήμως. μικρογραφία|Μάρκους Νότς Πέρσον Το Minecraft υπάρχει προς το παρόν σε 2 κύριες εκδόσεις, την Java έκδοση (Java Edition) και την Bedrock έκδοση (Bedrock Edition).
Java edition
Η Java έκδοση του παιχνιδιού είναι διαθέσιμη για εγκατάσταση μόνο σε υπολογιστές ή Mac. Η έκδοση αυτή είναι η πρώτη η οποία λαμβάνει ενημερώσεις και έχει τους περισσότερους διακομιστές Multiplayer (Για πολλούς παίκτες). Επίσης, η έκδοση αυτή μπορεί να τροποποιηθεί με πολλούς τρόπους, είτε με Texture Pack που αλλάζει πως φαίνονται τα γραφικά μέσα στο παιχνίδι είτε με datapacks, που προσθέτουν μικρές λειτουργίες με τους προγραμματιστικούς πόρους που προσθέτει το παιχνίδι είτε με Mods, που προσθέτουν άλλα νέα στοιχεία στο παιχνίδι. Το μεγαλύτερο ποσοστό αυτών των τροποποιήσεων είναι δωρεάν. Όλοι αυτοί οι τρόποι τροποποίησης είναι συνήθως από τρίτους. Στην έκδοση συμπεριλαμβάνονται όλοι οι τρόποι παιχνιδιού.
Κυκλοφόρησε για πρώτη φορά τον Μάη του 2009 και η πλήρης έκδοση στις 18 Νοεμβρίου 2011.
Bedrock edition
Η Bedrock έκδοση του παιχνιδιού είναι διαθέσιμη σε κονσόλες όπως το Playstation και το Xbox, σε κινητά τηλέφωνα όπως iPhone και σε υπολογιστές, επιτρέποντας το παιχνίδι να είναι Cross-Platform (Ανεξάρτητο Πλατφόρμας). Η έκδοση αυτή προσφέρει τροποποιήσεις από το in-game marketplace με τα λεγόμενα minecoins, τα οποία χρειάζεται να αγοράσει κανείς. Οι τροποποιήσεις γίνονται με Addons. Επιπλέον, η έκδοση αυτή προς το παρόν δεν περιλαμβάνει την λειτουργία παιχνιδιού Σκληροπυρηνικό (Hardcore), όμως υπήρξε για μια στιγμη σε ένα δοκιμαστικό snapshot του παιχνιδιού, κάτι που σημαίνει ότι μπορεί αυτή η λειτουργία να εισαχθεί στο μέλλον.
Κυκλοφόρησε σε Android συσκευές στις 16 Αυγούστου 2011 στο Xperia Play του Google Play, σε iPhone και iPad στις 18 Νοεμβρίου 2011, σε Windows 10+ στις 29 Ιουλίου του 2015, στο Xbox one στις 20 Σεπτεμβρίου του 2017, στο Nintendo Switch στις 21 Ιουνίου 2018 και στο PS4 στις 10 Δεκεμβρίου 2019.
Άλλες εκδόσεις και Cross-Platform Multiplayer
Το παιχνίδι μεταξύ εκδόσεων είναι σε γενικές γραμμές αδύνατο, αλλά μέσω των Minecraft Realms, μίας μηνιαίας συνδρομής, μπορεί να γίνει δυνατό. Εκτός από αυτές τις εκδόσεις, υπάρχει επίσης η Pi έκδοση (Pi Edition) για Raspberry Pi, η Legacy Console έκδοση (Legacy onsole Edition) η οποία ήταν για το Xbox 360 και το PS3, η Pocket έκδοση (Pocket Edition) που ήταν η πρώιμη εκδοχή της Bedrock, η έκδοση Nintendo DS για το Nintendo DS, η έκδοση Minecraft China που είναι δωρεάν και μόνο για την Κίνα, η έκδοση Windows 10 που είναι για τα Windows 10 και για VR Headset και είναι μία παραλλαγή της Bedrock και αρκετές άλλες.
Βραβεία
Το Minecraft έχει λάβει βραβεία, μεταξύ των οποίων το βραβείο καινοτομίας, παιχνίδι καλύτερης λήψης, και το βραβείο του καλύτερου πρωτοεμφανιζόμενου παιχνιδιού στα βραβεία Developers Choice. Από την κυκλοφορία του το 2011, το παιχνίδι έχει πουλήσει συνολικά περισσότερα από 238 εκατομμύρια αντίτυπα παγκοσμίως.
Ευρύαλος
Με το όνομα Ευρύαλος, που ετυμολογείται από τις λέξεις εὐρύ και ἄλως (= φωτεινό στεφάνι, περίγυρος), δηλαδή υπονοεί τον απέραντο, αυτόν που εκτείνεται μακριά, αναφέρονται 5 διαφορετικά πρόσωπα της ελληνικής μυθολογίας, τα εξής:
Πηγές
Κατηγορία:Πρόσωπα της ελληνικής μυθολογίας Κατηγορία:Αργοναύτες Κατηγορία:Αρχαία Ιθάκη
Τοποτηρητής
Ο τοποτηρητής είναι όρος ο οποίος όριζε τον υποδιοικητή ή τον υπαρχηγό εντός του Βυζαντινού Στρατού.
Ιστορία
Ο συγκεκριμένος όρος χρησιμοποιήθηκε υπό διάφορους τρόπους στην διάρκεια της ιστορίας της Βυζαντινής Αυτοκρατορίας. Στην διάρκεια του 9ου και 10ου αιώνα, ο τοποτηρητής ήταν υποδιοικητής των στρατιωτικών διοικητών των θεμάτων, των διοικητών των ταγμάτων και του Βυζαντινού Ναυτικού. Ο τοποτηρητής ηγείτο, συνήθως, του μισού της στρατιωτικής μονάδας της οποίας ο ανώτερός του ήταν διοικητής. Λόγω των εμφυλίων πολέμων κατά την διάρκεια της περιόδου μεταξύ του 1070 και του 1080, καθώς και στην εισβολή μεγάλου τμήματος της Μικράς Ασίας από τους Σελτζούκους, ορισμένοι τοποτηρητές βρέθηκαν στην πρώτη γραμμή του πολέμου, ενώ οι ανώτεροί τους είχαν αναχωρήσει προκειμένου να πολεμήσουν στο πλευρό των διαφόρων παρατάξεων που μάχονταν για την κατάληψη του βυζαντινού θρόνου. Ως αποτέλεσμα, πρόσωπα όπως ο Θεόδωρος Γαβράς, ο οποίος κατείχε το αξίωμα του τοποτηρητή, βρέθηκαν απομονωμένοι και επιχείρησαν να υπερασπιστούν τις περιοχές τους με τα εναπομείναντα στρατεύματά τους.
Στις αρχές του 12ου αιώνα, οι τοποτηρητές αναφέρονται ως διοικητές μικρού μεγέθους περιοχών και φρουρίων, ενώ στα τέλη της περιόδου των Παλαιολόγων, ο όρος άρχισε να χρησιμοποιείται για τον ορισμό των εκπροσώπων του Πατριάρχη Κωνσταντινουπόλεως ενώπιον των επισκοπών οι οποίες ευρίσκονταν εκτός των συνόρων της αυτοκρατορίας.
Πηγές
Κατηγορία:Χριστιανικοί θρησκευτικοί τίτλοι και βαθμοί Κατηγορία:Βυζαντινοί διοικητικοί τίτλοι Κατηγορία:Βυζαντινοί στρατιωτικοί τίτλοι
Αγελήνη
Είδη
Σήμερα (Ιούλιος 2023) ο Παγκόσμιος κατάλογος αραχνών (World Spider Catalog) έχει ενταγμένα στο γένος Agelena 44 είδη, έναντι 46 τον Αύγουστο του 2021 και εξήντα ειδών παλαιότερα. Αυτά τα γενικώς αναγνωρισμένα είδη, με τα ονόματα των επιστημόνων που τα περιέγραψαν πρώτοι και τη γεωγραφική κατανομή τους, είναι τα εξής:
Παραπομπές
Κατηγορία:Αράχνες Κατηγορία:Πανίδα της Ασίας Κατηγορία:Αρθρόποδα της Ευρώπης
Τζέιμς Πις
μικρογραφία|374x374εσ|Ο Τζέιμς Πις στο σπίτι του στο Βισμπάντεν της Γερμανίας Ο Κένεθ Τζέιμς Πις (Αγγλικά: Kenneth James Peace), γεννημένος στις 28 Σεπτεμβρίου 1963 στην πόλη Πέισλι (αγγλικά: Paisley) είναι Σκωτσέζος συνθέτης, σολίστας του πιάνο και εικονογράφος.
Βιογραφία
Ο Τζέιμς Πις γεννήθηκε στην πόλη Πέισλι (Σκωτία) στις 28 Σεπτεμβρίου 1963. Το μεγαλύτερο μέρος της παιδικής του ηλικίας το πέρασε στο Χέλενσμπουργo (Αγγλικά: Helensburgh), ένα παραθαλáσσιο θέρετρο στα δυτικά της Σκωτίας. Η οικογένειά του περιελάμβανε πολλούς καλλιτέχνες [π.χ. τον Τζον ΜακΓκί (Αγγλικά: John McGhie)] και συσχετίζεται επίσης με τον Φέλιξ Μπερνς (Αγγλικά: Felix Burns), έναν δημοφιλή συνθέτη χορευτικής μουσικής του πρώτου μισού του 20ού αιώνα. Ξεκίνησε μαθήματα πιάνου στην ηλικία των οκτώ ετών και έδωσε την πρώτη του δημόσια παράσταση σε ηλικία δεκατεσσάρων ετών, εκτελώντας μουσική του συθέτη Σκοτ Τζόπλιν (Αγγλικά: Scott Joplin). Ένα χρόνο αργότερα διορίστηκε ως εκτελεστής εκκλησιαστικού οργάνου στην Εκκλησία του Αγίου Ανδρέα στην πόλη Νταμπάρτον (Αγγλικά: Dumbarton) kai σε ηλικία δεκαέξι ετών του επετράπη να ξεκινήσει επίσημη στη Βασιλική Ακαδημία Μουσικής και θεάτρου της Σκωτίας (σημερινή ονομασία: Βασιλικό Ωδείο της Σκωτίας, (Αγγλικά: Royal Conservatoire of Scotland) ως ο νεότερος ποτέ σπουδαστής πλήρους φοίτησης.  Το 1983 αποφοίτησε από το Πανεπιστήμιο της Γλασκώβης (Αγγλικά: Glasgow) με Πτυχίο (Αγγλικά: B.A.) στη διδασκαλία και εκτέλεση πιάνου. Την επόμενη χρονιά του απονεμήθηκε ένα δίπλωμα εκτέλεσης έχοντας ερμηνεύσει το 1ο Κοντσέρτο Πιάνου του Φέλιξ Μέντελσον Μπαρτόλντι με την Ορχήστρα της Βασιλικής Ακαδημίας Μουσικής και Θεάτρου της Σκωτίας.
Αφού ολοκλήρωσε τις επίσημες σπουδές του, ήταν πολύ περιζήτητος ως πιανίστας και έζησε στο Εδιμβούργο (Αγγλικά: Edinburgh) από το 1988 έως το 1991.
Στα χρόνια που ακολούθησαν οι συναυλίες του επικεντρώθηκαν στην Ευρώπη, εκτελώντας τη δική του μουσική τάνγκο στις ακόλουθες πρωτεύουσες: Άμστερνταμ, Αθήνα, Βερολίνο , Βρυξέλλες, Ελσίνκι, Λισαβόνα, Λονδίνο, Μαδρίτη , Όσλο , Ρέικιαβικ και Βιέννη.
Το 2008 έγινε μέλος (Αγγλικά: Fellow) του Κολλεγίου Μουσικής του Λονδίνου (Αγγλικά: London College of Music) σε αναγνώριση των έργων του στη μουσική τάνγκο και την ίδια χρονιά έλαβε Χρυσό Μετάλλιο από την Διεθνής Ακαδημία «Λόυτες» (Γαλλικά: Académie Internationale de Lutèce) στο Παρίσι. μικρογραφία|258x258εσ|Τζέιμς Πις - Ειδύλλιο έργο 4b Μετά από ένα σύντομο χρονικό διάστημα στο Εδιμβούργο, τον Φεβρουάριο του 2010 επέστρεψε για να ζήσει στο Βισμπάντεν (Γερμανικά: Wiesbaden) της Γερμανίας. Αυτό τον οδήγησε σε νέες δημιουργικές παρορμήσεις και έκανε ταινίες μικρού μήκους από ορισμένες από τις δικές του συνθέσεις. Η ταινία ντοκιμαντέρ «Κ. Τζέιμς Πις στο Βισμπατεν» (Αγγλικά: K. James Peace in Wiesbaden) συγκαταλέγεται ανάμεσα στα έργα του σε αυτό το είδος.
Βραβεία και τιμήσεις
Αγνεζ Μίλαρ Διαγωνισμός (Αγγλικά: Agnes Millar Competition), Γλασκώβη 1983 (πρώτο βραβείο)
Βραβείο «Σιμπέλιους», 1985 (πρώτο βραβείο)
''Τ.Η.Μ. Διεθνή Διαγωνισμό Σύνθεσης'' (Ιταλικός: Torneo Internazíonale di Musica), Ρώμη 2000 (αξιότιμο δίπλωμα)
Ίδρυμα «ΗΒΛΑ» (Αγγλικά: IBLA Foundation), Νέα Υόρκη 2002 (αξιότιμο δίπλωμα)
Διεθνούς Ένωσης Για Δύο Πιάνα, Τόκιο 2002 (Αναμνηστικό Μετάλλιο)
Διεθνής Ακαδημία «Λόυτές», Παρίσι 2008 (Χρυσό Μετάλλιο)
Μουσική έργο
Μεταξύ άλλων, το δημοσιευμένο έργο του περιλαμβάνει:
Παραπομπές
Κατηγορία:Βρετανοί συνθέτες Κατηγορία:Βρετανοί μουσικοί Κατηγορία:Βρετανοί πιανίστες
Η Κίρκη Προσφέρει το Ποτήρι στον Οδυσσέα
Η Κίρκη προσφέρει το ποτήρι στον Οδυσσέα είναι ελαιογραφία του Τζον Γουίλιαμ Γουότερχαουζ.
Περιγραφή
Η ελαιογραφία διαστάσεων 149 x 92 εκ. εικονίζει την Κίρκη σε θρόνο. Πίσω της βρίσκεται ένας καθρέφτης που αντικατοπτρίζει τον Οδυσσέα. Η Κίρκη προσφέρει στον Οδυσσέα το μαγικό φίλτρο για να τον καθυποτάξει.
Παραπομπές
Κατηγορία:Πίνακες που απεικονίζουν ελληνικούς μύθους Κατηγορία:Πίνακες του Τζον Γουίλιαμ Γουότερχαουζ Κατηγορία:Πίνακες του 1891
FIBA Americas
Η FIBA Americas (ισπανικά: Confederación Panamericana de Baloncesto, γαλλικά: FIBA Amériques) είναι μια επιτροπή εντός της Διεθνούς Ομοσπονδίας Καλαθοσφαίρισης (FIBA). Αποτελεί μια από τις πέντε ηπειρωτικές ζώνες της FIBA. Η FIBA Americas είναι υπεύθυνη για την οργάνωση και τη διακυβέρνηση των μεγάλων διεθνών διοργανώσεων στην Αμερική. Απαρτίζεται από 44 εθνικές ομοσπονδίες και έχει την έδρα της στο Σαν Χουάν του Πουέρτο Ρίκο.
Μέλη
Βόρεια Αμερική
Κεντρική Αμερική και Καραϊβική (CONCECABA)
Καραϊβική (CBC)
Κεντρική Αμερική (COCABA)
Νότια Αμερική (CONSUBASQUET)
Εξωτερικοί σύνδεσμοι
Κατηγορία:Καλαθοσφαίριση στη Βόρεια Αμερική Κατηγορία:Καλαθοσφαίριση στη Νότια Αμερική Americas